Diari Oficial de la Generalitat Valenciana


Sumari del DOGV 8422, del 13-11-2018 (2018/10029)

RESOLUCIÓ de 6 de novembre de 2018, de la Direcció General d'Esport, per la qual s'acorda l'ampliació del termini de justificació de les subvencions destinades a la millora, l'ampliació o la reparació d'instal·lacions esportives en municipis de la Comunitat Valenciana concedides per la Resolució de 17 de maig de 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8422

Data del DOGV
:   13-11-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/10764


Data del document
:   06-11-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 6 de novembre de 2018, de la Direcció General d'Esport, per la qual s'acorda l'ampliació del termini de justificació de les subvencions destinades a la millora, l'ampliació o la reparació d'instal·lacions esportives en municipis de la Comunitat Valenciana concedides per la Resolució de 17 de maig de 2018. [2018/10246]  
  
Mitjançant la Resolució de 7 de desembre de 2017, de la Direcció General d'Esport, es va convocar la concessió de subvencions destinades a la millora, l'ampliació o la reparació d'instal·lacions esportives en municipis de la Comunitat Valenciana (DOGV 8191, 15.12.2017), les bases reguladores de la qual es van aprovar per l'Ordre 33/2017, de 7 d'agost, de la Conselleria d'Educació, Investigació, Cultura i Esport (DOGV 8107, 17.08.2017, modificada pel DOGV núm. 8119, de 04.09.2017).  
Mitjançant la Resolució d'aquesta direcció de 17 de maig de 2018 es van concedir les subvencions que eren objecte d'aquesta convocatòria, la qual es va publicar en el Diari Oficial de la Generalitat Valenciana número 8302, de 24 de maig de 2018.  
La Resolució de 7 de desembre de 2017, per la qual es van convocar aquestes subvencions, disposa en l'apartat 12.2 que el termini per a presentar la documentació justificativa de l'execució de les inversions subvencionades finalitza l'1 de novembre de 2018, sense perjudici de la possibilitat d'ampliació del termini que puga establir-se en la resolució de concessió de la subvenció.  
La Resolució de 17 de maig de 2018, per la qual es resol la convocatòria d'aquestes subvencions, estableix en l'apartat sisé una ampliació del termini de presentació de les justificacions que finalitza el 16 de novembre de 2018.  
Atés el moment en què es va publicar la resolució de concessió d'aquestes ajudes, el termini total per a executar les inversions i justificar les subvencions podia resultar insuficient perquè tot puga realitzar-se adequadament. Tot això fa convenient ampliar aquest termini de justificació fins al 10 de desembre de 2018.  
L'article 32 de la Llei 39/2015, d'1 d'octubre, preveu la possibilitat d'ampliació dels terminis establits si les circumstàncies ho aconsellen i amb això no es perjudica el dret de tercers.  
Vist el que es disposa en l'article 70 del Reial decret 887/2006, de 21 de juliol, pel qual s'aprova el reglament de la Llei 38/2003, de 17 de novembre, general de subvencions, i en l'article 32 de la Llei 39/2015, d'1 d'octubre, del procediment administratiu comú de les administracions públiques, i en virtut de la disposició addicional segona de l'Ordre 33/2017, resolc:  
  
Primer  
Ampliar el termini per a la justificació de les subvencions destinades a finançar la millora, l'ampliació o la reparació d'instal·lacions esportives en municipis de la Comunitat Valenciana concedides mitjançant la Resolució de 17 de maig de 2018 d'aquesta direcció, i establir com a termini màxim per a presentar aquesta justificació el dia 10 de desembre de 2018.  
  
Segon  
Publicar la present resolució en el Diari Oficial de la Generalitat Valenciana als efectes previstos en els articles 32, 40 i 45 de la Llei 39/2015, d'1 d'octubre, del procediment administratiu comú de les administracions públiques.  
  
Tercer  
Contra la present resolució no podrà interposar-se cap recurs, d'acord amb el que es disposa en l'article 32.3 de la Llei 39/2015.  
  
València, 6 de novembre de 2018.- El director general d'Esport: Josep Miquel Moya Torres.